Document ID: /roh_data/filtered/fineweb-2-filterrobots_roh.jsonl.gz/320

Appel a l'umilitad
- Dumengia, 5.4.2015, 5:51
En sia pregia da la notg da Pasca ha il papa appelà als carstgauns d'esser umilitaivels e mudests. I saja da surmuntar las atgnas segirtads cumadaivlas, la letargia e l'indifferenza ha ditg il pontifex. Plinavant ha papa Francestg appelà da sa sbassar, da descender dal podest da l'agen ego losch.
Ils carstgauns stoppian renconuscher quai ch'els sajan vairamain: creatiras cun privilegis e mancanzas, putgants che dovrian il perdun ha ditg il papa che ha festivà la notg da Pasca cun millis cartents en il dom da son Peder.
RR novitads 06:00